Tisztelt Szülők!

Alábbiakban tájékoztatjuk a Baktay Ervin Gimnáziumban a diákok számára biztosított étkezés rendjéről és a beiratkozáskor ezzel kapcsolatban szükséges tennivalókról.

A 2019.06.20-i beiratkozáskor kérjük jelezni, amennyiben a 2019/20-as tanévben igénybe kívánják venni az étkezést. Étkezés alatt napi egy adag ebédet értünk (díja jelenleg 343,- Ft), egyéb étkezési lehetőséget az iskolában üzemelő büfé biztosít.

Az intézményben étkezni szándékozók tanévkezdéskor egy szülői nyilatkozatot töltenek ki arról, igénybe veszik -e vagy sem az étkeztetést és milyen esetleges kedvezmények alapján.

A kedvezményes étkezést igénylők (tartós beteg / 3 vagy többgyermekes család / rendszeres gyermekvédelmi kedvezményben részesülő) a **kedvezményre jogosító igazolásukat** a tanév kezdetére a nyilatkozattal együtt le kell adják:

- tartós betegség igazolása szakorvostól,

- önkormányzati, államkincstári határozat a rendszeres gyermekvédelmi kedvezmény megállapításáról,

- nagycsaládosok a szülői nyilatkozattal igazolják a kedvezményre való jogosultságot.

Igazolás hiányában az étkezési hónapot követő hónap elején teljes térítési díjat számláznak ki.

***TANÉVKÖZI ÉTKEZÉS RENDJE***

Az étkeztetést 2014. szeptemberétől a Junior Vendéglátó Zrt. biztosítja az intézményben. Az étkezési díj megtérítése a Területi Gondozási Központon keresztül történik, az elszámolást, ellenőrzést a Dunaharaszti Önkormányzat végzi.

**Étkezési díj kiegyenlítése:**

Az étkezést igénybevevő diákok számára a készpénz-átutalási megbízást és számlát az önkormányzat pénzügyi osztályán állítják ki az aktuális havi étkezést követő hónap elején. Ezeket az osztályfőnökök adják át a menzafelelősnek vagy diákoknak, illetve a titkárságon felvehetők.

**Lemondás menete:**

Az ebédet legkésőbb az étkezést megelőző nap 8.45 óráig lehet lemondani, telefonon (24/370-324), e-mail-ben (etkezes@baktayg.hu, visszaigazolással érvényes) vagy személyesen a titkárságon. Lemondás abban az esetben tekinthető érvényesnek, ha azokra a napokra vonatkozó étkezési jegyeket, amelyeken mégsem veszik igénybe az étkezést, leadják a gazdasági irodában (betegség esetén a jegyek leadása értelemszerűen utólag történik).

FONTOS!!!

**Azokra a napokra eső étkezési díjakat, amelyek nem kerültek lemondásra, meg kell téríteni!**

Mivel az adagszámok leadása is előzetesen történik a konyha felé, ezért minden esetben csak időben történő lemondás után tudjuk az adagokat törölni majd jóváírni.

Felhívjuk a szülők figyelmét, hogy a középiskolai tanulmányokat folytató diákok számára nincs törvényi kötelezettség étkezés biztosítására, így a menzán való étkezés joga megvonható nem fizetés esetén!

**Kérjük a fentiek szigorú, határidőre történő betartását, hogy az étkezéseket és elszámolást megfelelően biztosítani tudjuk!**

Dunaharaszti, 2019. június